ทอมบิลี

ทอมบิลี (, ; ไม่ทราบวันและสถานที่เกิด ตายในวันที่ 1 สิงหาคม ค.ศ. 2016) เป็นแมวจรจัดจากอิสตันบูล โดยเป็นที่รู้จักในต่างประเทศจากภาพถ่ายแสดงตัวแมวทำท่านั่งเอนหลังที่ริมถนน นครอิสตันบูลยกย่องทอมบิลีหลังจากที่มันตายด้วยการสร้างรูปปั้นให้

 ประวัติ 
ทอมบิลี (ชื่อเล่นทั่วไปในภาษาตุรกีสำหรับสัตว์เลี้ยงที่มีลักษณะอ้วนกลม) เป็นแมวจรจัดที่อาศัยอยู่ที่ซีเวร์เบย์ในเขตคาดือเกอย์ (Kadıköy) ของอิสตันบูล สื่อรายงานระบุว่าทอมบิลีเป็นเพศผู้ แต่ว่าสิ่งนั่นเป็นข้อโต้แย้ง ทอมบิลีเริ่มเป็นที่นิยมในบรรดาผู้อาศัยในย่านนี้จากความเป็นมิตรและวิธีการเอนพิงขั้นบันได ผลจากภาพถ่ายในท่านั้น ทำให้แมวตัวนี้เป็นที่รู้จักทั่วโลกผ่านเครือข่ายสังคมและกลายเป็นปรากฏการณ์ทางอินเทอร์เน็ต ใน ค.ศ. 2016 ทอมบิลีกลับป่วยอย่างหนักและท้ายที่สุดจึงตายในช่วงต้นสิงหาคมจำได้ไหม?”แมวนั่งชิลล์” สื่อตุรกีเผยเสียชีวิตแล้ว-ชาวบ้านอาลัย บอก “เธอจะยังคงมีชีวิตอยู่ในหัวใจเรา”

 สิ่งสืบทอด 
หลังจากเสียชีวิต มีการลงนามคำร้องเพื่อเป็นเกียรติแก่ความทรงจำของทอมบิลีถึง 17,000 ลายเซ็น และอัยคูร์ต นูโฮลู () นายกเทศมนตรีคาดือเกอย์ ตกลงที่จะจัดอนุสรณ์ของมันอย่างเป็นทางการ เซวัล ชาฮิน () ประติมากรท้องถิ่น ได้สร้างประติมากรรมจำลองในท่าทางที่ทำให้มันมีชื่อเสียง และเปิดตัวรูปปั้นในวันสัตว์ป่าโลกเมื่อวันที่ 4 ตุลาคม ค.ศ. 2016 ผู้คนหลายร้อยคนเดินทางมาแสดงความเคารพ และบาชาร์ เนจีโพลู () รองนายกเทศมนตรีคาดือเกอย์ กล่าวไว้ในงานนี้ที่ออกอากาศทางสถานีโทรทัศน์ตุรกี

 ขโมยและนำกลับคืน 
เดือนต่อมา รูปปั้นนั้นหายไป มีการแชร์ภาพบนสื่สังคมว่ารูปปั้นหายไปจากตรงนั้น คงเหลือเพียงแผ่นทองเหลืองของรูปปั้นเท่านั้น ทางเทศมนตรีคาดือเกอย์ประกาศในวันที่ 8 พฤศจิกายน ค.ศ. 2016 ว่ารูปปั้นถูกขโมยไป สร้างเสียงวิจารณ์และความกังวลทั้งในตุรกีและที่อื่น ๆ อย่างไรก็ตาม ในวันที่ 10 พฤศจิกายน ค.ศ. 2016 รูปปั้นถูกส่งคืนที่เดิมอย่างปลอดภัย

 อ้างอิง 

 แหล่งข้อมูลอื่น 
 "BoRa KiLiC Travel In Turkey - In Memory Of Istanbul’s Phenomenal Cat", on YouTube
 อนุเสาวรีย์ "ทอมบิลี่" แมวนั่งชิลที่เสียชีวิตถูกสร้างเสร็จเรียบร้อย - เพชรมายา

หมวดหมู่:แมวที่มีชื่อเสียง
หมวดหมู่:แมวในประเทศตุรกี
หมวดหมู่:อิสตันบูล
หมวดหมู่:แมวจรจัด
หมวดหมู่:อนุสรณ์แมว